కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇదేం వ్యూహం? జట్టు ఎంపికపై మాజీల అసంతృప్తి
బెంళూరు టీ20లో భారత ఓటమి తర్వాత మాజీలు గళం విప్పుతున్నారు. బౌలర్ల ఎంపికను తప్పుబడుతున్నారు. ఐదుగురితో మాత్రమే బరిలో దిగడం ఏంటని ఒకరు ప్రశ్నించారు. మరొకరేమో ముగ్గురు స్పెషలిస్టులేనా అని విమర్శించారు.
Samayam Telugu | Updated:
Feb 28, 2019, 04:57PM IST
ఇదేం వ్యూహం? జట్టు ఎంపికపై మాజీల అసంతృప్తి
హైలైట్స్
బెంళూరు టీ20లో భారత ఓటమి తర్వాత మాజీలు గళం విప్పుతున్నారు. బౌలర్ల ఎంపికను తప్పుబడుతున్నారు.
ఐదుగురితో మాత్రమే బరిలో దిగడం ఏంటని ఒకరు ప్రశ్నించారు.
మరొకరేమో ముగ్గురు స్పెషలిస్టులేనా అని విమర్శించారు.
బెంగళూరు వేదికగా ఆస్ట్రేలియాతో జరిగిన రెండో టీ20లోనూ భారత్ ఓటమిపాలైంది. దీంతో 0-2తో సిరీస్‌ను కోల్పోయింది. అజేయ శతకం బాదిన మ్యాక్స్‌వెల్ ఆసీస్‌కు విజయాన్ని అందించాడు. మ్యాక్సీ 55 బంతుల్లోనే 113 పరుగులు చేయడంతో.. కోహ్లి, ధోనీ, రాహుల్ మెరుపులు వృథా అయ్యాయి. భారత గడ్డ మీద తొలి టీ20 సిరీస్ గెలిచిన ఆస్ట్రేలియా సంబరాలు చేసుకుంది. న్యూజిలాండ్ చేతిలో టీ20 సిరీస్ ఓడిన టీమిండియా .. ఆసీస్ చేతిలోనూ ఓడటంతో ఫ్యాన్స్ నిరాశకు లోనయ్యారు.
ఈ మ్యాచ్‌లో ఐదుగురు బౌలర్లతో బరిలో దిగింది. ఈ ఐదుగురిలోనూ కృనాల్ పాండ్య, విజయ్ శంకర్ ఆల్‌రౌండర్లు కావడం విశేషం. ఆరో బౌలర్ లేకపోవడం భారత్‌కు మైనస్‌గా మారింది. విజయ్ శంకర్ 38 పరుగులు ఇచ్చుకోగా.. పాండ్య 33 రన్స్ ఇచ్చాడు.
మ్యాచ్ ముగిశాక బౌలర్ల ఎంపిక తీరును మాజీ క్రికెటర్లు ఆకాశ్ చోప్రా, సంజయ్ మంజ్రేకర్ తప్పుబట్టారు. సిరీస్ విజేతను నిర్ణయాత్మక మ్యాచ్‌లో ముగ్గురు స్పెషలిస్ట్ బౌలర్లను మాత్రమే ఎలా తీసుకుంటారని ప్రశ్నించారు.
Playing only five bowlers leaves no room for anyone to have a bad day....Chahal was expensive but India didn’t have… https://t.co/17RElWWJ1T
&mdash; Aakash Chopra (@cricketaakash) 1551287515000
‘ఐదుగురు బౌలర్లు మాత్రమే ఆడటం సరైంది కాదని ఆకాశ్ చోప్రా అభిప్రాయపడ్డాడు. చాహల్ కూడా ఎక్కువ పరుగులు ఇచ్చాడు. కానీ మనకు మరో చాయిస్ లేకపోయింది. టీ20ల్లో ఇది వ్యూహాత్మక పొరబాటు. ఇది భారత్‌కు వరుసగా రెండో టీ20 ఓటమి’ అని ఆకాశ్ చోప్రా ట్వీట్ చేశాడు.
I know they are playing around with team selection with WC in mind, but this has to be the weakest bowling attack s… https://t.co/k53ZOild6J
&mdash; Sanjay Manjrekar (@sanjaymanjrekar) 1551273562000
సంజయ్ మంజ్రేకర్‌ మరి కాస్త ఘాటుగా విమర్శించారు. రానున్న ప్రపంచ కప్‌ను దృష్టిలో ఉంచుకొని జట్టును ఎంపిక చేశారని తెలుసు. కానీ ఇటీవలి ఇదే అత్యంత బలహీనమైన బౌలింగ్ విభాగం. ఐదుగురు బౌలర్లలో కృనాల్, విజయ్ శంకర్‌లు కూడా ఉన్నార’ని మంజ్రేకర్ ట్వీట్ చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.